ব্যক্তিগতভাবে, আলভেস বেশ কিছু পুরস্কার জয়লাভ করেছেন, যার মধ্যে ২০০৩ সালে ফিফা অনূর্ধ্ব-২০ বিশ্বকাপের ব্রোঞ্জ বল, ২০০৮–০৯ মৌসুমে লা লিগার বর্ষসেরা রক্ষণভাগের খেলোয়াড়ের পুরস্কার এবং ২০১৯ সালে ২০১৯ কোপা আমেরিকার সেরা খেলোয়াড়ের পুরস্কার জয় অন্যতম। দলগতভাবে, আলভেস এপর্যন্ত ৩৮টি শিরোপা জয়লাভ করেছেন, যার মধ্যে ১টি বাইয়ার হয়ে, ৫টি সেভিয়ার হয়ে, ২৩টি বার্সেলোনার হয়ে, ২টি ইয়ুভেন্তুসের হয়ে, ৬টি পারি সাঁ-জেরমাঁর হয়ে এবং ১টি সাও পাওলোর হয়ে জয়লাভ করেছেন।